section_heading: Pozadina i snimanje
paragraph_text: Kako bi stvorio autentičniji prizvuk soula, Bowie je za rad na albumu angažirao glazbenike koji su se bavili funkom i soulom, među kojima su bili Luther Vandross i Andy Newmark, bubnjar sastava Sly and the Family Stone. Na tom je uratku Bowie također prvi put surađivao s gitaristom Carlosom Alomarom, s kojim će kasnije raditi više od 30 godina.